Diari Oficial de la Generalitat Valenciana


Sumari del DOGV 4725, del 02-04-2004 (2004/3015)

Informació pública de l'aprovació del projecte d'execució de la Via Parc (Tram: avinguda de la Universitat-PAU 1).
------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3015


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'execució de la Via Parc (Tram: avinguda de la Universitat-PAU 1). [2004/F3015]
  
El Consell de Gerència, en la sessió del dia 23 de febrer de 2004 va adoptar, entre altres, l'acord següent:
  
«2. Projecte d'execució de la Via Parc (Tram: avinguda de la Universitat-PAU 1): aprovació.
  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
Per encàrrec de l'Ajuntament d'Alacant s'ha redactat el projecte d'execució de la Via Parc (Tram: avinguda de la Universitat-PAU 1), amb l'objecte d'acollir-se a un conveni amb la Generalitat Valenciana per a l'execució de les obres d'aquella via.
  
El projecte es va exposar al públic mitjançant un Decret de la Regidoria d'Urbanisme de data 14 d'agost de 2003, i s'inserirà un edicte al respecte en el periòdic El Mundo, de 14 de gener de 2004, en el Diari Oficial de la Generalitat Valenciana número 4.668, del dia 13 del mateix mes, i al tauler d'anuncis municipal. També, es van remetre avisos amb el contingut de l'edicte als titulars afectats, en compliment del tràmit al que es referix l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El pressupost global de licitació del projecte puja a la quantitat de 94.272.219,88 euros.
  
Durant el període expositiu no s'han presentat al·legacions.
  
Pertoca, per tant, l'aprovació del projecte d'urbanització, cosa que és competència del Consell de Gerència, de conformitat amb el que s'establix en l'article 9.B) dels Estatuts de la Gerència, aprovats definitivament pel Ple de l'ajuntament, en la sessió del dia 4 de desembre de 2001, en relació amb el Decret de l'Alcaldia de 10 de gener de 2003.
  
En la deliberació, la senyora Sánchez Navarro destaca el valor mediambiental de la zona i suggerix que la muntanya quede incorporada al bulevard, i deixar l'arbrat característic.
  
El gerent respon que s'han produït despreniments per la naturalesa dels terrenys i que el bulevard quedaria molt alt i amb tallats importants.
  
La presidenta advertix que durant el termini d'exposició pública no s'han presentat al·legacions.
  
Com a conseqüència del que s'ha establit, el Consell de Gerència adopta els següents acords, per majoria, en registrar-se set vots a favor i un en contra (Sra. Sánchez Navarro):
  
Primer. Aprovar el projecte d'execució de la Via Parc (Tram: avinguda de la Universitat-PAU 1), redactat per encàrrec de l'Ajuntament d'Alacant.
  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica per a coneixement general, atés el que s'establix en l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats, ambdós terminis, a partir del dia següent al de la publicació d'este edicte en el Butlletí Oficial de la Província d'Alacant.